**Eduard Schick** (født 23. februar 1906 i Mardorf ved Marburg i keiserdømmet Tyskland; død 20. november 2000 i Lauterbach i Hessen i Tyskland) var en tysk katolsk geistlig og biskop av Fulda.

Liv og virke
------------

### Bakgrunn

Eduard Schick kom fra en bondefamilie. Han gikk fra 1919 på bispekonfiktet i Fulda og tok *abitur* i 1923. 

### Prest

Den 22. desember 1928 ble han etter utdannelse ved Fuldas presteseminar presteviet der. Han var kapellan i Hattenhof og Kassel og studerte parallelt matematikk ved Georg-August-Universität Göttingen og Rheinische Friedrich-Wilhelms-Universität Bonn. I 1934 avla han folologisk statseksamen og begynte ved referendariatet ved *Wilhelmsgymnasium Kassel*. 

I 1935 tok han assessorprøven, men i 1936 ble han oppsagt fra skoletjenesten av nazistene. I 1937/38 var han frem til tvangsstengningen leder for  *Bischöfliche Rektoratsschule* i Großauheim. 1939/1940 tok han doktorgrad ved Julius-Maximilians-Universität Würzburg med arbeidet *Formgeschichte und Synoptikerexegese. Eine kritische Untersuchung über die Möglichkeit und die Grenzen der formgeschichtlichen Methode*. I 1939 ble han rektor for presteseminaret i Fulda, et ermbede han innehadde til 1950. 

Han underviste ved Philosophisch-Theologische Hochschule Fulda og var fra 1947 til 1970 professor for nytestamentlig eksegese. Fra 1960 til 1962 var han høyskolens rektor.

I 1957 ble han æreskapitular og snar etter residerende domkapitular i Fuldaer Dom. Fra 1955 til 1959 var han stedfortredende generalvikar i Fulda og var viktig under tiden med bispeskiftet mellom biskopene Johann Baptist Dietz og Adolf Bolte.

### Hjlepebiskop i Fulda

I 1962 utnevnte pave Johannes XXIII ham til titulærbiskop av *Aradi* og til hjelpebiskop i Fulda. Han ble bispeviet den 11. mai 1962 av biskopen av Fulda, Adolf Bolte. Medkonsekrerende var biskop Wilhelm Kempf av Limburg og hjelpebiskop Joseph Maria Reuss (Mainz). 

Han ledet Deutsche Bischofskonferenz' underkommusjon for bibelspørsmål. Schick deltok på alle fire sesjoner av Andre Vatikankonsil. Pave Paul VI gjorde ham til president for den pavelige kommisjon for Nova Vulgata.

### Biskop av Fulda

Den 18. desember 1974 ble han utnevnt til biskop av Fulda, og tiltrådte den 12. januar 1975. Et høydepunkt ble Pave Johannes Paul IIs besøk der i november 1980. Eduard Schick bidro ikke bare til nyoversettelsen av Vulgata, men også av den tyske *Einheitsübersetzung* av Bibelen.

Den 1. juli 1982 fratrådte Schick av aldersgrunner fra bispestolen. Tiden frem til sin død den 20. november 2000 i Lauterbach var han den da eldste levende tyske biskop.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Alessandro Mattei (1744-1820) \*1743
* Kardinal Pietro Francesco Galleffi (1770-1837) \*1819
* Kardinal Giacomo Filippo Fransoni (1775-1846) \*1822
* Kardinal Antonio Saverio De Luca (1805-1883 ) \*1845
* Erkebiskop Gregor (Leonhard Andreas) von Scherr, O.S.B. (1804-1877) \*1856
* Erkebiskop Friedrich Josef von Schreiber (1819-1890) \*1875
* Erkebiskop Franz Joseph von Stein (1832-1909 ) \*1879
* Erkebiskop Joseph von Schork (1829-1905) \*1891
* Biskop Ferdinand von Schlör (1837-1924) \*1898
* Erkebiskop Johann Jakob von Hauck (1861-1943) \*1912
* Erkebiskop Johannes Baptist Dietz (1879-1959) \*1936
* Biskop Adolf Bolte (1901-1974) \*1945
* Biskop *Eduard Schick* (1906-2000) \*1962

Referanser
----------

1. 1 2   www.deutsche-biographie.de, besøkt 9. oktober 2017[Hentet fra Wikidata]
2. ↑  „Bischof Dr. Eduard Schick: Sohn des katholischen Oberhessen" hos*credobox.de*, lest 11. mai 2010
3. ↑  http://www.catholic-hierarchy.org schicke.html, lest 5. november 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** VIAF **·** GND **·** LCCN **·** ISNI **·** SUDOC **·** NKC **·** Munzinger (iba)
 |